टीकमगढ़ के पलेरा में सामुदायिक स्वास्थ्य केंद्र में बुधवार को नसबंदी शिविर में बड़ी संख्या में महिलाएं पहुंचीं। शिविर में छतरपुर से आए रिटायर्ड सर्जन केके चतुर्वेदी को बुलाया गया। उन्होंने छह महिलाओं को ऑपरेशन के लिए बेहोशी के इंजेक्शन लगा दिए।इंजेक्शन के बाद महिलाएं बेहोश हो गईं। इसी बीच रिटायर्ड सर्जन चतुर्वेदी का अटेंडर को लेकर स्थानीय डॉक्टर महेंद्र कोरी से विवाद हो गया। विवाद इतना बढ़ा कि रिटायर्ड सर्जन चतुर्वेदी महिलाओं को बेहोशी की हालत में छोड़कर चले गए। आॅपरेशन के लिए कक्ष में छह महिलाएं पहुंचीं उन्हें इंजेक्शन भी लगा दिए गए, लेकिन इसी बीच यहां पर पदस्थ डॉ. महेंद्र कोरी एवं सर्जन केके चतुर्वेदी के बीच कहासुनी हो गई और इसी को लेकर यहां से महिलाओं के बिना आॅपरेशन किए ही सर्जन चतुर्वेदी यहां से चले गए।